Catonephele

Catonephele er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika.

Utseende 

Ganske store (vingespenn 65 – 80 mm) sommerfugler med brede vinger. Vingene er på oversiden brunsvarte med oransje eller kremhvite flekker. Det er stor forskjell i utseende mellom kjønnene – hannenes vinger har store, skarpt oransje flekker mens hunnene har mindre, kremhvite flekker som gjerne står på rekker. Vingenes underside er grå- eller brunaktig med lyse flekker på forvingen.

Levevis 
Biblidinae er tropiske skogsinsekter, denne slekten lever i tropisk regnskog opptil 800 meter over havet. Larvene lever på planter i slektene Alchornea, Dalechampia og Veconcibea (vortemelkfamilien,Euphorbiaceae). De voksne sommerfuglene sitter gjerne på greiner eller trestammer nær bakken, og flyr sjelden langt. De suger gjerne til seg væske fra råtnende frukt.

Utbredelse 
Slekten er utbredt i Mellom- og Sør-Amerika fra Mexico sørover, inkludert Vestindia.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Biblidinae Boisduval, 1833
 Gruppen Epicaliini Guenée, 1865 – 84 arter i sju slekter
 Slekten Catonephele Hübner, 1819 – 11 neotropiske arter
 Catonephele acontius (Linnaeus, 1771)
 Catonephele antinoe (Godart, 1824)
 Catonephele chromis (Doubleday, 1848)
 Catonephele cortesi Maza, 1982
 Catonephele mexicana Jenkins & Maza, 1985
 Catonephele numilia (Cramer, 1776)
 Catonephele nyctimus (Westwood, 1850)
 Catonephele orites Stichel, 1899
 Catonephele sabrina (Hewitson, 1852)
 Catonephele salacia (Hewitson, 1852)
 Catonephele salambria (Felder & Felder, 1861)

Kilder 
 d'Abrera, B. (1984) Butterflies of South America. Hill House. ISBN 0-9593639-2-0
 Wahlberg, N. og Brower, A.V.Z. (2006) Biblidinae på Tree of life 
 Butterflies of the Amazon and Andes – Catonephele acontius 
 Markku Savela's Lepidoptera and some other life forms: Sjekkliste over artene. Hentet 28.12. 2011.

Eksterne lenker 
 

Biblidinae
Sommerfugler formelt beskrevet i 1819
Dyr formelt beskrevet av Jacob Hübner